Source: http://www.ziarulderoman.ro/csm-roman-joaca-miercuri-la-zalau-in-etapa-a-cincea-a-ligii-nationale-de-handbal/
Timestamp: 2018-01-23 09:44:01+00:00

Document:
CSM Roman joacă miercuri la Zalău, în etapa a cincea a Ligii Naţionale de handbal – Ziarul de Roman
Catalin Bargaoanu 27/09/2016 17:11	0
Miercuri, 28 septembrie, echipa de handbal feminin CSM Roman va evolua în deplasare, în cadrul etapei a cincea a Ligii Naţionale, pe terenul HC Zalău. Meciul va începe de la ora 18.00 şi va fi televizat în direct de Digisport şi DolceSport.
Înaintea acestei etape, romaşcancele ocupă locul a şaselea al clasamentului, având şapte puncte, cu unul mai mult decât adversara sa de miercuri. Până acum, Zalăul a câştigat în prima etapă, 26-25 pe terenul CSM Ploieşti, şi în etapa a treia, în deplasare la Danubius Galaţi, 24-18, şi s-a văzut învinsă de CSM Bucureşti, 17-31, acasă, în etapa a doua, şi în deplasarea la Corona Braşov, 27-26, etapa trecută. În sezonul 2015-2016, HC Zalău a învins Romanul în prima etapă, pe teren propriu, 23-21 (14-12), în timp ce romaşcancele şi-au luat revanşa în retur, la Roman, 25-23 (11-10). HC Zalău urma să termine ediţia trecută de campionat pe locul al nouălea, cu 35 de puncte, cu 12 mai puţine decât HCM Roman, clasată pe locul al cincilea.
„Este o deplasare foarte grea, ne dorim să luptăm pentru obţinerea celor trei puncte în această etapă. Jucăm împotriva unei echipe foarte incomode, foarte agresive, dar trebuie să ne facem şi noi jocul şi să obţinem o victorie”, a afirmat viceprimarul Lucian Micu.
În cadrul etapei a cincea a Ligii Naţionale mai sunt programate partidele: Unirea Slobozia – Cetate Deva (miercuri, 28 septembrie), CSM Ploieşti – U Cluj, Măgura Cisnădie – Corona Braşov, CSM Bucureşti – SCM Craiova, CSM Bistriţa – HCM Râmnicu Vâlcea, Danubius Galaţi – Dunărea Brăila (joi, 29 septembrie).
Sport 2759 CSM Roman 181 handbal 844 HC Zalau 37 Liga Nationala 160

References: CSM 
 CSM 
 CSM 
 CSM 
 CSM 
 CSM 
 CSM